Ford zabeležio profit od milijardu dolara
Američka automobilska kompanija Ford objavila je da je u trećem tromesečju ove godine imala prihod od gotovo milijardu dolara, pa očeku
Ford je izvestio o prihodu od gotovo milijardu dolara u trećem tromesečju - prvom ozbiljnom prihodu od početka 2008. To je jedini američki proizvođač automobila koji prošle godine nije podneo zahtev za zaštitu od poverilaca. Generalni direktor Forda,  kaže da kompanija očekuje da u 2011. postane "solidno profitabilna." Ford je iskoristio prednost dobijenu zahvaljujući državnom programu subvencionisanja potrošača koji su svoja stara vozila zamenjivali za nova, sa štedljivijim motorima. "Keš za starudiju" pomogao je da se zatvore neprofitne operacije i podigne produktivnost. Od velike trojke autoproizvođača, Ford je bio jedini koji je odbio miljarde dolara državnih kredita. Dži-em i Krajzler su ih uzeli, ali se još bore za opstanak, podseća prodavac Fordovih automobila. " Ford je još pre nekoliko godina počeo da smanjuje troškove i zatvara radna mesta, usput izbacivši na tržište nove, atraktivne modele. Prema nedavnoj anketi, 90 odsto Fordovih modela rangirano je po kvalitetu iznad proseka, kaže  predsednik kompanije za prodaju vozila preko interneta. Ali Fordove nevolje nisu prošle. Kompanija je dužna više od 23 milijarde dolara i u 2010. ne očekuje profit. Članovi sindikata autoradnika zaposlenih u Fordu, odbacili su predlog da pristanu na nove ustupke. Taj plan je trebalo da svede Fordove troškove za radnu snagu na nivo troškova Dži-ema i Krajzlera.